cyanic-selkie/wikianc huggingface dataset:
Άγγελοι της Κολάσεως
Ιδιότητα μέλους
Προκειμένου να γίνει κάποιος μέλος των Αγγέλων της Κολάσεως, αυτός θα πρέπει να έχει έγκυρη άδεια οδήγησης, μοτοσικλέτα άνω των 750cc και να έχει τον σωστό συνδυασμό προσωπικών ιδιοτήτων. Λέγεται ότι η λέσχη αποκλείει παιδιά με παραβατική συμπεριφορά και άτομα που έχουν υποβάλει αίτηση για να γίνουν αξιωματικοί της αστυνομίας ή των φυλακών.
Μετά από μια μακρά, σταδιακή διαδικασία, ένα υποψήφιο μέλος θεωρείται για πρώτη φορά ως «μέλος εν αναμονή», υποδεικνύοντας ότι το άτομο προσκαλείται σε ορισμένες εκδηλώσεις του συλλόγου ή για να συναντήσει μέλη του συλλόγου σε γνωστά μέρη συγκέντρωσης. Εάν ενδιαφέρεται, μπορεί να του ζητηθεί να γίνει «συνεργάτης», μια κατάσταση που διαρκεί συνήθως ένα ή δύο χρόνια. Στο τέλος αυτού του σταδίου, επαναξιολογείται ως «μέλος», συμμετέχοντας σε ορισμένες δραστηριότητες του συλλόγου, αλλά δεν έχει τα προνόμια ψήφου ενώ αξιολογείται ως καταλληλότητα του ως πλήρες μέλος. Η τελευταία φάση, και η υψηλότερη ιδιότητα μέλους, είναι η «Πλήρης ιδιότητα μέλους».
Για να γίνει πλήρες μέλος, θα πρέπει να ψηφιστεί ομόφωνα από τα υπόλοιπα πλήρη μέλη του συλλόγου. Πριν από τη ψηφοφορία, ένα υποψήφιο μέλος ταξιδεύει συνήθως σε κάθε παραρτήμα στη γεωγραφική δικαιοδοσία του (πολιτεία / επαρχία / επικράτεια) και εισάγεται σε κάθε μέλος της λέσχης. Αυτή η διαδικασία επιτρέπει σε κάθε μέλος της ψηφοφορίας να εξοικειωθεί με τον υποψήφιο και να θέσει οποιεσδήποτε ερωτήσεις ανησυχίας πριν από την ψηφοφορία. Ακολουθεί κάποια μορφή επίσημης επαγωγής, όπου ο υποψήφιος επιβεβαιώνει την πίστη του στον σύλλογο και τα μέλη του. Το τελικό έμβλημα («Άγγελοι της Κολάσεως») απονέμεται στη συνέχεια σε αυτήν την τελετή έναρξης. Το βήμα για την απόκτηση πλήρους συμμετοχής μπορεί να αναφέρεται ως «επιδιόρθωση». Όποιος θέλει να αποχωρήσει από την λέσχη πρέπει να παραδώσει τα έμβληματα του και ιδιαίτερα το σήμα με την νεκροκεφαλή.
Παγκόσμια παραρτήματα
Η Λέσχη αναγνωρίζει περισσότερα από 100 παραρτήματα σε 29 χώρες. Το 1961 η λέσχη ίδρυσε ένα παράρτημα στο Όκλαντ της Νέας Ζηλανδίας, το οποίο ήταν και το πρώτο εκτός των Ηνωμένων Πολιτειών. Η Ευρώπη δεν έγινε ευρέως πατρίδα των Αγγέλων της Κολάσεως μέχρι το 1969 όταν σχηματίστηκαν δύο παραρτήματα του Λονδίνου.
Δύο άτομα από το Λονδίνο επισκέφτηκαν την Καλιφόρνια, ως «υποψήφια μέλη» και τελικά εντάχθηκαν σε δύο παραρτήματα που δημιουργήθηκαν στις 30 Ιουλίου 1969 το ένα για το «Νότιο Λονδίνο» και το άλλο για το «Ανατολικό Λονδίνο», αλλά το 1973 τα δύο παραρτήματα ενώθηκαν ως ένα, που ονομάζεται ««Άγγελοι της Κολάσεως του Λονδίνου».
Στη δεκαετία του 1980 και του 1990, υπήρξε μια σημαντική επέκταση της λέσχης στον Καναδά. Ο πόλεμος των μοτοσυκλετιστών του Κεμπέκ ήταν ένας βίαιος πόλεμος που ξεκίνησε το 1994 και συνεχίστηκε μέχρι τα τέλη του 2002 στο Μόντρεαλ. Ο πόλεμος ξεκίνησε καθώς οι Άγγελοι στο Κεμπέκ άρχισαν να πιέζουν για να δημιουργήσουν μονοπώλιο στις πωλήσεις ναρκωτικών σε επίπεδο δρόμου στην επαρχία. Ορισμένοι έμποροι ναρκωτικών και οικογένειες εγκλημάτων αντιστάθηκαν και ίδρυσαν ομάδες όπως η «Συμμαχία για την καταπολέμηση των Αγγέλων». Ο πόλεμος είχε ως αποτέλεσμα τις βομβιστικές επιθέσεις πολλών εγκαταστάσεων και δολοφονίων και στις δύο πλευρές, ο οποίος κόστισε συνολικά περισσότερες από 150 ζωές and led to the incarceration of over 100 bikers. και οδήγησε στην φυλάκιση περισσότερους από 100 μηχανόβιους.
Μέλη του ισπανικού παραρτήματος συμμετείχαν σε δολοφονίες και δικάστηκαν. Μια λίστα με αναγνωρισμένα παραρτήματα μπορείτε να βρείτε στον επίσημο ιστότοπο της Λέσχης.
Εγκληματικές δραστηριότητες και περιστατικά
Διάφορες υπηρεσίες επιβολής του νόμου των Ηνωμένων Πολιτειών κατατάσσουν τους «Αγγέλους της Κολάσεως» ως μία από τις «μεγάλες τέσσερις συμμορίες μοτοσικλετιστών», μαζί με τους Pagans, τους Outlaws και τους Bandidos, και υποστηρίζουν ότι τα μέλη της πραγματοποιούν εκτεταμένα βίαια εγκλήματα, συμπεριλαμβανομένων της διακίνησης ναρκωτικών, της διακίνησης κλεμμένων αγαθών, εκβιασμούς και επιχειρήσεις πορνείας. Τα μέλη του οργανισμού ισχυρίζονται διαρκώς ότι είναι μόνο μια ομάδα ενθουσιωδών μοτοσικλετιστών που έχουν ενωθεί για να οδηγούν μοτοσικλέτες μαζί, καθώς και να διοργανώσουν κοινωνικές εκδηλώσεις όπως ομαδικά ταξίδια, εράνους, πάρτι και συγκεντρώσεις μοτοσικλετιστών, και ότι τυχόν εγκλήματα είναι ευθύνη των άτομων που τα πραγματοποίησαν και όχι της λέσχης στο σύνολό της..
Τον Μάιο του 2019, ένα δικαστήριο στην Ουτρέχτη εξέδωσε απόφαση που έκανε τις Κάτω Χώρες την πρώτη χώρα που απαγόρευσε εντελώς τους «Αγγέλους της Κολάσεως». Ο πρόεδρος του δικαστηρίου τους χαρακτήρισε «κίνδυνο για τη δημόσια τάξη και το κράτος δικαίου». Άλλες χώρες όπως η Γερμανία είχαν απαγορεύσει τοπικά παραρτήματα, αλλά ποτέ πριν ολόκληρη την λέσχη.
Εξωτερικοί σύνδεσμοι
Κατηγορία:Εγκληματικές οργανώσεις
Ρολάν Λαμά
Ο Ρολάν Κοντ Λαμά (γεννημένος στις 31 Δεκεμβρίου 1987) είναι Βέλγος ποδοσφαιριστής, ο οποίος αγωνίζεται ως μέσος για λογαριασμό της Σουόνσι Σίτι υπό τη μορφή δανεικού από την Οσασούνα.
Καριέρα
Γεννημένος στο Αμπιτζάν της Ακτής Ελεφαντοστού, ο Λαμά έπαιξε ποδόσφαιρο στο Βέλγιο, στην Ολλανδία, τη Γαλλία και την Ισπανία για λογαριασμό των Βιζέ, Άντερλεχτ, Ρόντα ΓΚ, Λε Μαν, Λε Μαν Β΄ και Οσασούνα.
Ο Λαμά έχει εκπροσωπήσει το Βέλγιο σε επίπεδο νεανικών εθνικών ομάδων,, ενώ πραγματοποίησε τον ντεμπούτο του με την ανδρική εθνική ομάδα της χώρας το 2009.
Παραπομπές
Κατηγορία:Βέλγοι ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Φερεντσβάρος Κατηγορία:Ποδοσφαιριστές ΡΣΚ Άντερλεχτ Κατηγορία:Ποδοσφαιριστές Ρόντα ΓΚ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λε Μαν ΦΚ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές ΚΑ Οσασούνα Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σουόνσι Σίτι Κατηγορία:Ποδοσφαιριστές Εθνικής Βελγίου Κ19 Κατηγορία:Ποδοσφαιριστές Εθνικής Βελγίου Κ21 Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές ΡΣΣ Βιζέ
Τζέισον Χαλντέιν
Ο Τζέισον Χαλντέιν (αγγλ.: Jason Haldane, γεννημένος στις 23 Ιουλίου 1971), είναι Άγγλος με καναδέζικη υπηκοότητα παλαίμαχος διεθνής πετοσφαιριστής, ο οποίος αγωνιζόταν ως ακραίος.
Καριέρα
Ο Τζέισον Χαλντέιν ξεκίνησε την επαγγελματική του καριέρα στη Ζονχόβεν, ομάδα του Βελγίου.
Την εξαετία 1996-2002 αγωνίστηκε στη Γαλλία και συγκεκριμένα στις Μονπελιέ (1996-98), Κάννες (1998-00), και Βόλλευ Παρί (2000-01).
Το τέλος της σεζόν 2001-02 τον βρήκε να αγωνίζεται στην ιταλική Ταράντε.
Το 2002 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για μία σεζόν κατακτώντας μάλιστα το ελληνικό Πρωτάθλημα του 2003.
Το 2003 επέστρεψε στη Γαλλία αγωνιζόμενος αρχικά στις Κάννες (2003-05) κι έπειτα στην Τουρ Βόλειμπολ (2005-06).
Την περίοδο 2006-07 αγωνίστηκε στην Ιζίμρουντ Αικατερίνμπουργκ. Η ρωσική ομάδα αποτέλεσε και τον τελευταίο σταθμό στην καριέρα του Χαλντέιν.
Διεθνείς συμμετοχές
Ο Τζέισον Χαντέιν ήταν διεθνής με την εθνική ομάδα πετοσφαίρισης της Μεγάλης Βρετανίας, η οποία συμμετείχε στους Ολυμπιακούς Αγώνες του 2012.
Πηγές
Κατηγορία:Βρετανοί πετοσφαιριστές Κατηγορία:Πετοσφαιριστές ΟΣΦΠ
IMAP
To Internet Message Access Protocol ή IMAP είναι ένα Διαδικτυακό πρωτόκολλο, το οποίο συνδυάζει μερικές από τις δυνατότητες που προσφέρουν το πρωτόκολλο POP3 (Post Office Protocol) και το ηλεκτρονικό ταχυδρομείο μέσω Παγκόσμιου Ιστού (webmail), αφού επιτρέπει την προαιρετική αποθήκευση μηνυμάτων στον υπολογιστή του χρήστη. Ταυτόχρονα διατηρείται και ένα αντίγραφο της αλληλογραφίας στον διακομιστή (server). Η πρόσβαση σε έναν λογαριασμό ηλεκτρονικού ταχυδρομείου πραγματοποιείται μέσω ενός ειδικού προγράμματος αλληλογραφίας (προγράμματος-πελάτη όπως π.χ. το Mozilla Thunderbird). Συνήθως τα προγράμματα που υποστηρίζουν το POP3 υποστηρίζουν και το IMAP. Σε οποιονδήποτε υπολογιστή και αν βρίσκεται ο χρήστης και οποιοδήποτε πρόγραμμα ηλεκτρονικής αλληλογραφίας και αν χρησιμοποιεί για να έχει πρόσβαση στο λογαριασμό του, το IMAP τα "βλέπει" όλα με την ίδια δομή.
Πρωτόκολλα ηλεκτρονικού ταχυδρομείου
Το IMAP είναι πρωτόκολλο επιπέδου εφαρμογών (κατά Μοντέλο αναφοράς OSI) το οποίο επιτρέπει σε ένα λογισμικό-πελάτη (client) να προσπελάσει ένα λογαριασμό ηλεκτρονικού ταχυδρομειόυ σε ένα απομακρυσμένο διακομιστή (server). Η έκδοση IMAP που χρησιμοποιείται σήμερα είναι η έκδοση 4, αναθεώρηση 1 (IMAP4rev1) η οποία ορίζεται από το RFC 3501. Ένας διακομιστής IMAP στην πράξη δέχεται επικοινωνία από την port 143. Το IMAP όταν χρησιμοποείται με Secure Sockets Layer, είναι γνωστό ως IMAPS και δέχεται επικοινωνία από την port 993.
Το IMAP λειτουργεί και με σύνδεση και χωρίς σύνδεση. Τα προγράμματα-πελάτες τα οποία χρησιμοποιούν το IMAP συνήθως αφήνουν τα μηνύματα να υπάρχουν και στον διακομιστή, εκτός εάν ο χρήστης επιλέξει την διαγραφή τους. Αυτό είναι ένα από τα χαρακτηριστικά της λειτουργίας IMAP το οποίο επιτρέπει περισσότερους από ένα χρήστες να διαχειρίζονται το ίδιο λογαριασμό ηλεκτρονικού ταχυδρομείου. Τα περισσότερα λογισμικά ηλεκτρονικού ταχυδρομείου (πελάτες) υποστηρίζουν το IMAP (πέρα από το POP), όμως είναι λιγότεροι οι διακομιστές ηλεκτρονικού ταχυδρομείου οι οποίοι υποστηρίζουν το IMAP. Το πρωτόκολλο IMAP παρέχει πρόβαση στο λογαριασμό ηλεκτρονικού ταχυδρομείου. Το λογισμικό-πελάτης μπορεί να αποθηκεύει τοπικά αντίγραφα των μηνυμάτων, αλλά αυτά θεωρούνται ως προσωρινή αποθηκευμένη μνήμη των emails (που βρίσκονται αποθηκευμένα στο διακομιστή).
Ιστορία
Το IMAP σχεδιάστηκε από τον Μάρκ Κρίσπιν το 1986 ως ένα πρωτόκολλο απομακρυσμένης πρόσβασης μια θυρίδας ηλεκτρονικού ταχυδρομείου, σε αντίθεση με τον γνωστό POP, το οποίο ήταν σχεδιασμένο για την λήψη αλληλογραφίας.
Το IMAP ήταν στο παρελθόν γνωστό ως Internet Mail Access Protocol, Interactive Mail Access Protocol (RFC 1064) αλλά και ως Interim Mail Access Protocol.
Εξωτερικοί σύνδεσμοι
Κατηγορία:Πρωτόκολλα του ίντερνετ
Θέτις ΙΙΙ (φραγματοθέτις)
Θέτις ΙΙΙ (Φραγματοθέτις) / Α-307
Ιστορία
Ναυπηγήθηκε στη Γερμανία το 1959 στα ναυπηγεία Krögerwerft GmbH τού Ρέντσμπουργκ ως USS AN/103. Παραχωρήθηκε από τις Η.Π.Α. στο πλαίσιο στρατιωτικής βοήθειας. Καθελκύστηκε στις 21/11/1959 με ανάδοχο τον κ. Υψηλάντη σύζυγο πρέσβη στην Βόννη.
Εκτόπισμα: 680/805 τν. – Διαστάσεις (μήκος/πλάτος/βύθισμα): 170x33,5x11,8 πόδια (48,51x10,61x4,10 μέτρα). – Ταχύτητα: 12,78 κόμβων. – Οπλισμός: 1 πυροβόλο 40 χιλιοστών και 2 πυρ. – Πλήρωμα: 48 άνδρες. Ύψωση της Ελληνικής Σημαίας στις 09/08/1960.
Εξωτερικοί σύνδεσμοι
Κατηγορία:Ελληνικά πολεμικά πλοία
Χαρτογραφική προβολή
Στη Χαρτογραφία με τον όρο Χαρτογραφική Προβολή ή Προβολή χάρτου (chart projection) ονομάζεται η μέθοδος απεικόνισης όλης ή τμήματος της φυσικής γήινης επιφάνειας σε ένα επίπεδο, αυτό του χάρτη. Ο κλάδος της χαρτογραφίας που ασχολείται με τα θέματα των προβολών ονομάζεται Αναλυτική Χαρτογραφία (ή πιο παραδοσιακά Μαθηματική Χαρτογραφία) και συνδυάζει μαθηματικές και αναλυτικές μεθόδους για την επίλυση χαρτογραφικών προβλημάτων.
Το σημαντικότερο πρόβλημα που παρουσιάζει η δημιουργία ενός χάρτη είναι η κατάλληλη απεικόνιση της σφαιρικής επιφάνειας της Γης, μιας μη αναπτυκτής επιφάνειας, στην επίπεδη επιφάνεια του χάρτη. Η απεικόνιση αυτή δεν μπορεί να κατασκευασθεί χωρίς να υπάρξουν παραμορφώσεις στα γεωμετρικά χαρακτηριστικά των σχημάτων, δηλαδή στις αποστάσεις, στις γωνίες, στις διευθύνσεις (γνωστές και ως αζιμούθια) και στα εμβαδά. Για να αντιμετωπισθεί αυτό το πρόβλημα, ακολουθούνται διάφορες μαθηματικές (ή αναλυτικές) μέθοδοι προβολής των σημείων της επιφάνειας της Γης σε ένα επίπεδο ή σε μια γεωμετρικά αναπτυκτή επιφάνεια όπως είναι π.χ. η επιφάνεια του κώνου, η επιφάνεια του κυλίνδρου, ή η επιφάνεια ενός επιπέδου, έτσι ώστε κάθε φορά να διατηρείται τουλάχιστον ένα από τα παραπάνω μεγέθη, και τα υπόλοιπα να παραμορφώνονται με γνωστό τρόπο. Κάθε χαρτογραφική προβολή ορίζει με μαθηματικούς τύπους τόσο την αντιστοίχηση των σημείων αλλά και τις παραμορφώσεις (ποσότητα και είδος) που εισάγονται. Τα μαθηματικά εργαλεία που χρησιμοποιούνται για την κατασκευή της προβολής προέρχονται, μεταξύ άλλων, και από τη θεωρία των επιφανειών.
Επειδή στην πραγματικότητα το σχήμα και το μέγεθος της γης δεν μπορεί να περιγραφεί με μαθηματικό (ή γεωμετρικό) τρόπο (στις γεωεπιστήμες, και ειδικότερα στη Γεωδαισία, το πραγματικό σχήμα της Γης αναφέρεται ως γεωειδές), υιοθετείται μια μαθηματική επιφάνεια αναφοράς προκειμένου να είναι εφικτή η προβολή της στο επίπεδο. Τέτοιες επιφάνειες αναφοράς που προσεγγίζουν όσο το δυνατόν καλύτερα το πραγματικό σχήμα της γης μπορεί να είναι:
Κάθε χαρτογραφική προβολή έχει τα δικά της χαρακτηριστικά που την καθιστούν προτιμητέα για ορισμένη χρήση. Καμία όμως δεν μπορεί να συγκεντρώσει όλα τις παραπάνω ιδιότητες και να παρέχει ταυτόχρονα μηδενικές παραμορφώσεις αποστάσεων, γωνιών και επιφανειών, ώστε να μπορεί να χαρακτηριστεί καθολικά αποδεκτή και κατάλληλη για κάθε χρήση.
Τα κύρια κριτήρια επιλογής της χαρτογραφικής προβολής περιλαμβάνουν την η έκταση και το είδος της γεωγραφικής περιοχής που καλείται να απεικονίσει ο χάρτης, το είδος του χάρτη κ.λπ. Έτσι υπάρχουν χαρτογραφικές προβολές κατάλληλες για την απεικόνιση όλης της γης, μιας ηπείρου, μιας χώρας, προβολές για το θαλάσσιο χώρο και τη ναυτιλία, προβολές για τοπογραφικούς ή θεματικούς χάρτες κ.ο.κ.
Απαιτήσεις - προϋποθέσεις
Οι συνήθεις απαιτήσεις που λαμβάνονται υπόψη και που χαρακτηρίζονται συνθήκες που θα πρέπει να πληρούνται για τη κατασκευή μιας προβολής, μεταξύ άλλων, είναι:
Οι διάφορες προβολές μπορεί να καλύπτουν κάποιες από τις παραπάνω απαιτήσεις όχι όμως όλες, για παράδειγμα μια χαρτογραφική προβολή δεν μπορεί να προβάλει μαζί την ορθοδρομία και λοξοδρομία ως ευθείες γραμμές.
Ταξινόμηση Χαρτογραφικών Προβολών
Οι χαρτογραφικές προβολές ταξινομούνται ανάλογα της γεωμετρικής επιφάνειας στην οποία απεικονίζεται (προβάλλεται) η επιφάνεια αναφοράς (επιφάνεια της Γης), οι οποίες και είναι οι:
Υπάρχουν αρκετές χαρτογραφικές προβολές οι οποίες δεν χρησιμοποιούν απλές γεωμετρικές μεθόδους αντιστοίχισης σημείων αλλά σύνθετους μαθηματικούς τύπους οπότε και δεν είναι εύκολο να καταταχθούν σε μία από τις τρεις παραπάνω κύριες κατηγορίες. Παραδείγματα τέτοιων προβολών είναι:
Ανάλογα με τον προσανατολισμό της γεωμετρικής επιφάνειας σε σχέση με τον άξονα περιστροφής της Γης, η απεικόνιση διακρίνεται σε:
Ανάλογα με το είδος του γεωμετρικού μεγέθους που διατηρεί αναλλοίωτο μια χαρτογραφική προβολή από την επιφάνεια αναφοράς (της Γης) στο τελικό επίπεδο του χάρτη, μπορεί να χαρακτηρισθεί ως:
Χαρτογραφικές Προβολές στον Ελληνικό Χώρο
Οι κυριότερες χαρτογραφικές προβολές που έχουν χρησιμοποιηθεί έως σήμερα είναι οι παρακάτω τέσσερις:
Δείτε επίσης
Κατηγορία:Χαρτογραφία Κατηγορία:Γεωδαισία Κατηγορία:Τοπογραφία Κατηγορία:Πληροφοριακά γραφήματα
Μυελός
Ο όρος μυελός μπορεί να αναφέρεται:
Billboard
Το Billboard (που έχει ως λογότυπο το billboard) είναι εβδομαδιαίο αμερικανικό μουσικό περιοδικό, που ανήκει στο Hollywood Reporter-Billboard Media Group. Δημοσιεύει διάφορα που σχετίζονται όμως με ειδήσεις, βίντεο, απόψεις, κριτικές, events και style. Είναι επίσης γνωστό και για τα μουσικά charts του, συμπεριλαμβανομένων των Billboard Hot 100 και Billboard 200, τα οποία παρακολουθούν τα δημοφιλέστερα singles και άλμπουμς διαφορετικών μουσικών ειδών. Επίσης, φιλοξενεί εκδηλώσεις, κατέχει έναν εκδοτικό οίκο, ενώ διαχειρίζεται και αρκετές τηλεοπτικές εκπομπές. Το Billboard ιδρύθηκε το 1894, από τους William Donaldson και τον James Hennegan ως εμπορική έκδοση για τους αφισοκολλητές. Ο Donaldson στη συνέχεια το 1900 αγόρασε τα διακιώματα του Hennegan για $500.
Κατά τη δεκαετία του 1900, βοηθούσε στη βιομηχανία του θεάματος, δηλαδή σε τσίρκο, πανηγύρια και σατιρικές παραστάσεις. Δημιούργησε επίσης μια ταχυδρομική υπηρεσία για τους περιοδεύοντες ηθοποιούς. Το Billboard επικεντρώθηκε στη μουσική βιομηχανία από τη στιγμή που το Jukebox, το γραμμόφωνο και το ραδιόφωνο άρχισαν να διαδίδονται ευρέως. Πολλά από τα θέματα που κάλυπτε δόθηκαν στην πορεία σε άλλα περιοδικά, όπως δόθηκε η κάλυψη παραστάσεων σε εξωτερικό χώρο στο Amusement Business το 1961, για να μπορεί το Billboard να επικνετρωθεί στη μουσική. Αφότου ο Donaldson πέθανε το 1925, το Billboard και τα δικαιώματά του πέρασαν στα παιδιά του και στα παιδιά του Hennegan, μέχρι που πωλήθηκε σε ιδιωτικούς επενδυτές το 1985, ενώ από τότε έχει αλλάξει αρκετές φορές ιδιοκτήτες.
Πρώιμη Ιστορία
Το πρώτο τεύχος του Billboard δημοσιεύτηκε στο Cincinnati του Ohio την 1η Νοεμβρίου, 1894 από τον Wlliam Donadlson και τον James Hennegan. Αρχικά, κάλυπτε τη βιομηχανία της διαφήμισης και της αφισοκόλλησης και γι'αυτό ονομαζόταν Billboard Advertising. Εκείνη την εποχή, τα βασικά μέσα διαφήμισης ήταν οι αφίσες, οι διαφημιστικές πινακίδες και τα φυλλάδια.
Εξωτερικοί σύνδεσμοι
Κατηγορία:Μουσικά περιοδικά Κατηγορία:Περιοδικά με τόπο έκδοσης τις Ηνωμένες Πολιτείες Κατηγορία:Περιοδικά στην αγγλική γλώσσα
Α΄ κατηγορία ποδοσφαίρου ανδρών Κύπρου 2012-13
Η Α΄ κατηγορία ποδοσφαίρου ανδρών Κύπρου 2012-13 ήταν η 74η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 22η φορά στην ιστορία του.
Σύστημα διεξαγωγής
Στο πρωτάθλημα της Α΄ κατηγορίας 2012-13 συμμετείχαν 14 ομάδες. Το πρωτάθλημα διεξήχθη σε δύο φάσεις. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση της Α΄ φάσης οι δύο τελευταίες διαβαθμίστηκαν αυτόματα στην Β΄ κατηγορία 2013-14 και οι υπόλοιπες 12 χωρίστηκαν σε 3 ομίλους ανάλογα με τη θέση τους στο βαθμολογικό πίνακα και έδωσαν αγώνες κατάταξης (Β΄ φάση). Στους ομίλους αυτούς μεταφέρονται τα αποτελέσματα, οι βαθμοί και τα τέρματα της Α΄ φάσης.
Οι ομάδες στις θέσεις 1-4 διαγωνίστηκαν στον Α΄ όμιλο για την κατάκτηση του πρωταθλήματος και τις θέσεις που οδηγούν στις διοργανώσεις της UEFA. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2013-14. Επιπλέον, οι ομάδες που τερμάτιζαν στη δεύτερη και τρίτη θέση εξασφάλιζαν τη συμμετοχή τους στο ΟΥΕΦΑ Γιουρόπα Λιγκ 2013–14.
Οι ομάδες στις θέσεις 5-8 διαγωνίστηκαν στο Β΄ όμιλο.
Οι ομάδες στις θέσεις 9-12 διαγωνίστηκαν στον Γ΄ όμιλο και η ομάδα που τερμάτισε στην τελευταία θέση του ομίλου (12η θέση) διαβαθμίστηκε στη Β΄ κατηγορία 2013-14. Η ομάδα που τερμάτισε στην 11η θέση έδωσε αγώνα μπαράζ με την 4η ομάδα του πρωταθλήματος Β΄ κατηγορία 2012-13 με τη νικήτρια ομάδα να συνεχίζει στην Α΄ κατηγορία 2013-14 και την ηττημένη στην Β΄ κατηγορία 2013-14.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2011-12, στο πρωτάθλημα της περιόδου 2012-13 συμμετείχαν οι τρεις πρώτες ομάδες του πρωταθλήματος Β΄ κατηγορίας 2011-12 Α.Ο. Αγία Νάπα, Δόξα Κατωκοπιάς και ΑΕΠ Πάφου. Στο πρωτάθλημα δεν συμμετείχαν ο Άρης Λεμεσού, η Αναγέννηση Δερύνειας και ο Ερμής Αραδίππου που είχαν υποβιβαστεί στο πρωτάθλημα Β΄ κατηγορίας 2012-13.
Ομάδες, στάδια και τοποθεσίες
Σημειώσεις: 1 Λόγω ακαταλληλότητας της δικής του έδρας (Δημοτικό Στάδιο Αγίας Νάπας) για διεξαγωγή αγώνων Α΄ κατηγορίας, ο Α.Ο. Αγία Νάπα χρησιμοποίησε ως έδρα το Στάδιο Τάσος Μάρκου. 2 Λόγω ακαταλληλότητας της δικής της έδρας (Στάδιο Κατωκοπιά) για διεξαγωγή αγώνων Α΄ κατηγορίας, η Δόξα χρησιμοποίησε ως έδρα το Στάδιο Αμμόχωστος.
Βαθμολογία
Η βαθμολογία στο τέλος της Α΄ φάσης ήταν:
Πηγή: Πρωτάθλημα Α΄ Κατηγορίας 2012/13 - Φάση Α' (Βαθμολογία)
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
1: Ο Ολυμπιακός τιμωρήθηκε με αφαίρεση 3 βαθμών πριν από την έναρξη του πρωταθλήματος. 2: Η ΑΕΠ τιμωρήθηκε με αφαίρεση 12 βαθμών: Πριν από την έναρξη του πρωταθλήματος τιμωρήθηκε με αφαίρεση 6 βαθμών. Το Νοέμβριο τιμωρήθηκε με αφαίρεση ακόμα 3 βαθμών. Το Μαΐο του 2013 και ενώ είχαν ολοκληρωθεί οι αγωνιστικές υποχρεώσεις της ομάδα, αφαιρέθηκαν άλλοι 3 βαθμοί από τη FIFA.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Πηγή: Πρωτάθλημα Marfin Laiki Α΄Κατηγορίας 2011-12 - Φάση Α' (Αποτελέσματα)
Α΄ όμιλος
Η τελική βαθμολογία του Α΄ ομίλου ήταν:
Πηγή: Πρωτάθλημα Α' Κατηγορίας 2012/2013 - Φάση Β' - Α' ΟΜΙΛΟΣ (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου:
Πηγή: Πρωτάθλημα Α' Κατηγορίας 2012/2013 - Φάση Β' - Α' ΟΜΙΛΟΣ (Αποτελέσματα)
Β΄ όμιλος
Η τελική βαθμολογία του Β΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Πρωτάθλημα Α' Κατηγορίας 2012/2013 - Φάση Β' - Β' ΟΜΙΛΟΣ (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου:
Πηγή: Πρωτάθλημα Α' Κατηγορίας 2012/2013 - Φάση Β' - Β' ΟΜΙΛΟΣ (Αποτελέσματα)
Γ΄ όμιλος
Η τελική βαθμολογία του Γ΄ ομίλου ήταν:
1: Ο Ολυμπιακός τιμωρήθηκε με αφαίρεση 3 βαθμών πριν από την έναρξη του πρωταθλήματος.
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Πρωτάθλημα Α' Κατηγορίας 2012/2013 - ΦΑΣΗ Β' - Γ' ΟΜΙΛΟΣ (Βαθμολογία)
Ο πίνακας που ακολουθεί παρουσιάζει τα αποτελέσματα των αγώνων του Γ΄ ομίλου:
Πηγή: Πρωτάθλημα Α' Κατηγορίας 2012/2013 - ΦΑΣΗ Β' - Γ' ΟΜΙΛΟΣ (Αποτελέσματα)
Μπαράζ
Η 11η ομάδα της τελικής κατάταξης (Νέα Σαλαμίνα) έδωσε μονό αγώνα μπαράζ με την ομάδα που τερμάτισε στην 4η θέση του πρωταθλήματος Β΄ κατηγορίας 2012-13 (Αναγέννηση Δερύνειας). Η νικήτρια Νέα Σαλαμίνα συμμετείχε τη νέα αγωνιστική περίοδο στην Α΄ κατηγορία 2013-14 ενώ η ηττημένη Αναγέννηση Δερύνειας στη Β΄ κατηγορία 2013-14 (Β1 όμιλος).
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2012-2013
Γιώργος Αδαμόπουλος
Ο Γιώργος Αδαμόπουλος (1946 -24 Φεβρουαρίου 2023) ήταν Έλληνας δικηγόρος και πολιτικός, ιδρυτικό στέλεχος του ΠΑΣΟΚ.
Γεννήθηκε το 1946 στη Λάρισα. Σπούδασε νομικά στο Πανεπιστήμιο Αθηνών. Διετέλεσε γραμματέας της Νομαρχιακής Επιτροπής ΠΑΣΟΚ Λάρισας (1979-1982), νομάρχης Πέλλας (1982-1985) και ειδικός γραμματέας στο υπουργείο Οικονομικών (1985-1988).
Από το 1989 έως το 2000 διετέλεσε βουλευτής ΠΑΣΟΚ Λάρισας, και χρημάτισε υφυπουργός Εργασίας από τον Ιούλιο του 1994 μέχρι τον Ιανουάριο του 1996. Διετέλεσε πρόεδρος της ΠΑΕ ΑΕΛ σε δύσκολες περιόδους για την τοπική ομάδα.
Απεβίωσε στις 24 Φεβρουαρίου 2023, σε ηλικία 77 ετών.
Πηγές
Κατηγορία:Έλληνες δικηγόροι Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Λάρισας Κατηγορία:Νομάρχες Πέλλας Κατηγορία:Έλληνες υφυπουργοί Εργασίας Κατηγορία:Έλληνες πολιτικοί του 20ού αιώνα
Συμμαχική εισβολή στην Ιταλία
Η Συμμαχική εισβολή στην Ιταλία ήταν ευρεία επιχείρηση απόβασης στην ηπειρωτική Ιταλία κατά τον Β΄ Παγκόσμιο Πόλεμο, η οποία ξεκίνησε στις 3 Σεπτεμβρίου 1943. Σε αυτήν έλαβαν μέρος η 15η Ομάδα στρατιών του στρατηγού Χάρολντ Αλεξάντερ, στην οποία συμπεριλήφθηκαν η 5η αμερικανική Στρατιά του στρατηγού Μαρκ Κλαρκ και η 8η Στρατιά του Βρετανού Μπέρναρντ Μοντγκόμερυ. Η επιχείρηση πραγματοποιήθηκε αμέσως μετά την επιτυχημένη ολοκλήρωση της εισβολής των Συμμάχων στη Σικελία, η οποία κατέληξε στην ολοκληρωτική κατάληψη της νήσου. Ο κύριος όγκος των δυνάμεων αποβιβάστηκε στην περιοχή γύρω από το Σαλέρνο της δυτικής ιταλικής ακτής (επιχείρηση Χιονοστιβάδα, Operation Avalanche), ενώ δύο μικρότερες επιχειρήσεις πραγματοποιήθηκαν στην Καλαβρία (Επιχείρηση Baytown) και στον Τάραντα (επιχείρηση Slapstick).
Το Συμμαχικό σχέδιο
Η υποστήριξη του Πολέμου από πλευράς ιταλικού λαού έφθινε καθημερινά και ο Τσώρτσιλ πίστευε ότι παρόμοια εισβολή θα έθετε την Ιταλία εκτός μάχης και, συνεπώς, θα αδυνάτιζε σημαντικά τον Άξονα στο μεσογειακό θέατρο των πολεμικών επιχειρήσεων, διευκολύνοντας ιδίως τις θαλάσσιες επικοινωνίες των Συμμάχων. Έτσι, θα χρειάζονταν μικρότερες δυνάμεις για τον ανεφοδιασμό των Συμμάχων στη Μέση και στην Άπω Ανατολή, τη στιγμή μάλιστα που η συνολική χωρητικότητα των συμμαχικών σκαφών βρισκόταν σε χαμηλά επίπεδα λόγω της δράσης των γερμανικών υποβρυχίων. και παράλληλα θα δινόταν η δυνατότητα αύξησης των αποστολών εφοδίων προς τη Σοβιετική Ένωση. Επιπλέον, η εισβολή αυτή θα απασχολούσε δυνάμεις και θα κατανάλωνε εφόδια από πλευράς Ναζιστικής Γερμανίας και θα αποτελούσε το "Δεύτερο Μέτωπο", το οποίο πιεστικά ζητούσε ο Στάλιν από τους Συμμάχους, ώστε να εξασθενήσει η αφόρητη πίεση που δεχόταν από τους Γερμανούς η χώρα του.
Εν τούτοις, ο στρατηγός Τζωρτζ Μάρσαλ και η πλειονότητα του αμερικανικού επιτελείου ήθελαν να αποφύγουν επιχειρήσεις που ήταν πιθανό να προκαλέσουν καθυστερήσεις στην απόβαση των Συμμάχων στη δυτική Ευρώπη, η οποία είχε αρχίσει να συζητείται και να σχεδιάζεται ήδη από το 1942 και τελικά υλοποιήθηκε ως Απόβαση της Νορμανδίας. Όταν έγινε πλέον σαφές ότι παρόμοια απόβαση δεν ήταν δυνατό να πραγματοποιηθεί το 1943, συμφωνήθηκε να γίνει εισβολή των Συμμάχων στη Σικελία, χωρίς όμως καμία δέσμευση για μελλοντικές επιχειρήσεις. Ωστόσο και ο Ρούζβελτ και ο Τσώρτσιλ αποδέχτηκαν ότι ήταν ανάγκη οι συμμαχικές στρατιές να συνεχίσουν να εμπλέκονται με τις δυνάμεις του Άξονα και μετά την επιτυχή έκβαση της εκστρατείας στη Σικελία στο διάστημα που θα μεσολαβούσε ως την απόβαση στη βορειοδυτική Ευρώπη. Οι συζητήσεις συνεχίστηκαν και κατά τη διάσκεψη της Ουάσινγκτον (1943) τον Μάιο του 1943 αλλά η κατάσταση ξεκαθάρισε μετά την εκστρατεία της Σικελίας και την πτώση του Μουσολίνι, όταν οι αρχηγοί των (ενοποιημένων) επιτελείων εξουσιοδότησαν τον Ντουάιτ Αϊζενχάουερ να προχωρήσει την εισβολή στην Ιταλία το συντομότερο δυνατό.
Πριν την εισβολή στη Σικελία, ο σχεδιασμός είχε προβλέψει τον διάπλου των στενών της Μεσσήνης, περιορισμένη απόβαση στην ηπειρωτική Ιταλία - στον Τάραντα - και την προώθηση προς το άκρο της ιταλικής χερσονήσου, ώστε να προλάβουν την ανάπτυξη άμυνας από τις γερμανικές και τις ιταλικές δυνάμεις. Η ανατροπή του Μουσολίνι και των φασιστών του κατέστησε εφικτό ένα πιο φιλόδοξο σχέδιο και οι Σύμμαχοι αποφάσισαν να "συμπληρώσουν" την απόβαση της 8ης βρετανικής στρατιάς με την κατάληψη του λιμένα της Νάπολης. Είχαν δύο εναλλακτικές θέσεις απόβασης: Μια στη λεκάνη του ποταμού Βολτούρνο και μία στο Σαλέρνο: Και οι δύο αυτές θέσεις βρίσκονταν μέσα στην ακτίνα δράσης των αεροσκαφών που διέθεταν στη Σικελία. Τελικά επιλέχθηκε το Σαλέρνο, ως εγγύτερο προς τις αεροπορικές βάσεις, η ακτή δεν είχε έντονο κυματισμό, άρα ήταν πιο κατάλληλη για απόβαση, ενώ παράλληλα επέτρεπε στα πολεμικά σκάφη να αγκυροβολήσουν πλησιέστερα στην ακτή, η οποία διέθετε πιο στενές παραλίες για την κατασκευή διόδων εξόδου, οι οποίες, επιπλέον, θα οδηγούσαν στο άρτιο οδικό δίκτυο που διέθετε η περιοχή.
Το αρχικό στάδιο του σχεδίου προέβλεπε την "επιχείρηση Baytown" (=παράκτια πόλη). Η 8η στρατιά υπό τον στρατηγό Μπέρναρντ Μοντγκόμερυ θα εκκινούσε από τον λιμένα της Μεσσίνα στη Σικελία, θα διέσχιζε το ομώνυμο στενό και θα αποβιβαζόταν στην άκρη της Καλαβρίας στις 3 Σεπτεμβρίου 1943. Η μικρή απόσταση από τον λιμένα σήμαινε ότι τα αποβατικά σκάφη θα μπορούσαν να διασχίσουν το στενό με ίδια μέσα. Το 5ο βρετανικό σώμα και η 5η βρετανική μεραρχία πεζικού θα αποβιβάζονταν στο βόρειο τμήμα της ακτής, ενώ η 1η καναδική μεραρχία πεζικού θα αποβιβαζόταν στο ακρωτήριο Σπαρτιβέντο στο νότιο τμήμα της. Ο στρατηγός Μοντγκόμερυ ήταν σφόδρα αντίθετος με την επιχείρηση αυτή: Προέβλεψε ότι θα ήταν απλά μια σπατάλη δυνάμεων, εφόσον οι Γερμανοί θα έδιναν μάχη στην Καλαβρία. Αν δεν το έκαναν, το μόνο αποτέλεσμα της επιχείρησης θα ήταν η 8η Στρατιά να λάβει θέσεις περίπου 300 μίλια μακριά από τον κύριο χώρο της απόβασης, που ήταν το Σαλέρνο. Ο στρατηγός αποδείχτηκε σωστός στην πρόβλεψή του: Μετά την επιχείρηση αυτή, η 8η Στρατιά χρειάστηκε να διασχίσει αυτά τα 300 μίλια προς τα βόρεια, χωρίς να συναντήσει την παραμικρή αντίσταση, με μόνα εμπόδια αυτά που είχε κατασκευάσει το αντίπαλο Μηχανικό.
Εξετάστηκαν, επίσης, σχέδια για την αερομεταφορά δυνάμεων, αλλά όλα απορρίφθηκαν. Το αρχικό σχέδιο για τη χρήση μεγάλων ανεμοπτέρων μεταφοράς στρατευμάτων στα ορεινά περάσματα της χερσονήσου του Σορρέντο στα βόρεια του Σαλέρνο επίσης απορρίφθηκε στις 12 Αυγούστου. Έξι ημέρες αργότερα αντικαταστάθηκε από την "επιχείρηση Giant" (=γίγας), σύμφωνα με την οποία δύο συντάγματα της 82ης αερομεταφερόμενης μεραρχίας των ΗΠΑ θα απέκλειαν τη διάβαση του ποταμού Βολτούρνο. Αρχικά το σχέδιο επεκτάθηκε, περιλαμβάνοντας ολόκληρη τη μεραρχία, συμπεριλαμβάνοντας και αμφίβια απόβαση από το σύνταγμα ανεμοπτέρων, αλλά στη συνέχεια διαφάνηκε ότι η επιχείρηση δεν ήταν δυνατό να υποστηριχθεί από πλευράς ανεφοδιασμού και περιορίστηκε στη ρίψη μόνο δύο ταγμάτων στην Κάπουα, τα οποία θα μπλοκάριζαν την εθνική οδό σε αυτή τη θέση. Η παράδοση της Ιταλίας την 3η Σεπτεμβρίου επέφερε ακύρωση της αρχικής επιχείρησης (που επονομάστηκε "Giant I" και αντικατάστασή της με την επιχείρηση Giant II, που προέβλεπε τη ρίψη του 504ου συντάγματος αλεξιπτωτιστών στα αεροδρόμια "Stazione di Furbara" και Τσερβετέρι (Cerveteri) 25 μίλια βορειοδυτικά της Ρώμης, με αποστολή την υποβοήθηση των ιταλικών δυνάμεων να διατηρήσουν εκτός της πόλης τους Γερμανούς, όπως προβλεπόταν από τη συνθήκη παράδοσης της Ιταλίας. Λόγω της απόστασης των θέσεων της απόβασης από τη συγκεκριμένη θέση προσεδάφισης των αερομεταφερόμενων στρατευμάτων, δεν προβλεπόταν καμία συμμαχική υποστήριξή τους, ο υποδιοικητής της 82ης αερομεταφερόμενης Μάξουελ Ντ. Τέιλορ έκρινε ότι η όλη επιχείρηση δεν ήταν τίποτα περισσότερο από μια παγίδα και πρότεινε τη ματαίωσή της. Όντως, η επιχείρηση ματαιώθηκε αργά το απόγευμα της 8ης Σεπτεμβρίου κι ενώ τα πρώτα αεροσκάφη ετοιμάζονταν για απογείωση.
Οι κύριες αποβάσεις, στις οποίες είχε δοθεί η κωδική ονομασία "Operation Avalanche" (επιχείρηση Χιονοστιβάδα) ήταν προγραμματισμένες για τις 9 Σεπτεμβρίου. Σύμφωνα με το σχέδιο, η κύρια δύναμη θα αποβιβαζόταν γύρω από το Σαλέρνο στη δυτική ακτή. Οι δυνάμεις που θα συμμετείχαν ήταν η 5η αμερικανική Στρατιά, υπό τον αντιστράτηγο Μαρκ Κλαρκ, στην οποία θα ενσωματώνονταν και το 5ο αμερικανικό Σώμα, υπό τον στρατηγό Έρνεστ Ντώλεϋ (Ernest J. Dawley), το 10ο βρετανικό Σώμα του στρατηγού Ρίτσαρντ ΜακΚρήρυ (Richard McCreery), ενώ η 82η αερομεταφερόμενη θα παρέμενε ως εφεδρεία. Συνολικά θα συμμετείχαν οκτώ μεραρχίες και δύο μονάδες μεγέθους ταξιαρχίας.
Πρωταρχικοί στόχοι της επιχείρησης ήταν η κατάληψη του λιμένα της Νάπολης, ώστε να διασφαλιστεί ο ανεφοδιασμός, και στη συνέχεια η πορεία προς την ανατολική ακτή, ώστε να εγκλωβιστούν όσες αντίπαλες δυνάμεις είχαν παραμείνει στα νότια. Στην επιχείρηση συμμετείχαν συνολικά 627 σκάφη (περιλαμβανομένων των αποβατικών και των φορτηγών σκαφών), υπό τη διοίκηση του αντιναυάρχου Κεντ Χιούιτ (Kent Hewitt). Στον στόλο αυτό περιλαμβάνονταν και πέντε αεροπλανοφόρα της Δύναμης V (Force V), τα αεροσκάφη των οποίων θα παρείχαν την απαιτούμενη αεροπορική κάλυψη της επιχείρησης. Η προκάλυψη του στόλου θα διασφαλιζόταν από τη Δύναμη Η (Force H), την οποία αποτελούσαν πέντε βρετανικά θωρηκτά και δύο μεταγωγικά με υποστήριξη αντιτορπιλικών, απευθείας υπαγόμενα στη διοίκηση του Ναυάρχου του Στόλου Σερ Άντριου Κάννινγκαμ (Andrew Cunningham).
Στον αρχικό σχεδιασμό ήταν εμφανής η έλξη που ασκούσε η κατάληψη ενός σημαντικού λιμένα όπως αυτός του Τάραντα (στο αποκαλούμενο "τακούνι της ιταλικής μπότας"), αλλά αρχικά η πρόταση επιχείρησης εναντίον του απορρίφθηκε, καθώς εκεί υπήρχαν σημαντικές εχθρικές δυνάμεις. Η κατάσταση άλλαξε με την παράδοση της Ιταλίας στις 3 Σεπτεμβρίου και αποφασίστηκε η μεταφορά της 1ης αερομεταφερόμενης βρετανικής μεραρχίας όχι από αέρος αλλά από βρετανικά πολεμικά σκάφη. Θα ακολουθούσε κατάληψη του λιμένα και ορισμένων παρακειμένων αεροδρομίων και, στη συνέχεια, αποστολή του 5ου βρετανικού Σώματος, καθώς και μερικών σμηνών καταδιωκτικών αεροσκαφών. Η αερομεταφερόμενη μεραρχία, η οποία είχε πραγματοποιήσει ασκήσεις για την επιχείρηση σε δύο ανάλογες παραλίες σε απόσταση περίπου 400 μιλίων από τον αντικειμενικό σκοπό, έλαβε διαταγή στις 4 Σεπτεμβρίου να επιβιβαστεί στα σκάφη στις 8 του ίδιου μήνα. Η επιχείρηση, εν τούτοις, που αρχικά είχε ονομαστεί "Slapstick", είχε ελάχιστο χρόνο διαθέσιμο για την κατάστρωση λεπτομερών σχεδίων, ενώ μετονομάστηκε σε "επιχείρηση Bedlam".
Το σχέδιο για την "επιχείρηση Χιονοστιβάδα" μπορεί να χαρακτηριστεί ως τολμηρό, αλλά δεν ήταν απαλλαγμένο από μειονεκτήματα: Η 5η Στρατιά θα αποβιβαζόταν σε ευρύ μέτωπο (35 μίλια), με μόνο τρεις μεραρχίες εφόδου (δύο βρετανικές του 10ου σώματος και μια αμερικανική του 6ου Σώματος) ενώ τα δύο Σώματα θα ήταν αποκομμένα, καθώς μεταξύ τους θα μεσολαβούσαν 12 "κενά" μίλια και, επιπλέον, ο ποταμός Σέλε. Ο στρατηγός Κλαρκ αρχικά δεν είχε διαθέσει στρατεύματα για να καλύψει τον ποταμό, γεγονός που θα παρείχε στις γερμανικές δυνάμεις μια εύκολη δίοδο επίθεσης, αλλά, έστω και καθυστερημένα, αποβίβασε δύο συντάγματα για την επιτήρησή του. Επιπλέον, το έδαφος ήταν ιδιαίτερα ευνοϊκό για τους αμυνόμενους. Ο σχεδιασμός για τη φάση της κατάληψης του Σαλέρνο πραγματοποιήθηκε μέσα σε μόλις 45 ημέρες, αντί για το διάστημα μερικών μηνών που θα απαιτούσε
Μια ομάδα Αμερικανών Ρέιντζερ, αποτελούμενη από τρία συντάγματα ρέιντζερς και βοηθούμενη από δύο συντάγματα βρετανών κομμάντος, υπό τη διοίκηση του Αμερικανού συνταγματάρχη Ουίλιαμ Ο. Ντάρμπυ (William O. Darby) επιφορτίστηκε με τη διαφύλαξη των ορεινών διαβάσεων που οδηγούσαν προς τη Νάπολη, αλλά δεν είχε γίνει καμία πρόβλεψη για τη διασύνδεση αυτής της δύναμης με τις δυνάμεις της 10ης Στρατιάς που θ' ακολουθούσε. Παρά το γεγονός ότι ήταν τελείως απίθανο να πραγματοποιηθεί τακτικός αιφνιδιασμός των αντιπάλων δυνάμεων, ο Κλαρκ διέταξε να μη πραγματοποιηθεί προκαταρκτικός βομβαρδισμός με τα πυροβόλα των πολεμικών σκαφών, παρά το ότι η εμπειρία από το θέατρο επιχειρήσεων του Ειρηνικού είχε αποδείξει ότι παρόμοιος βομβαρδισμός ήταν απαραίτητος.
Από γερμανικής πλευράς ο επικεφαλής των δυνάμεων του Άξονα Άλμπερτ Κέσσελρινγκ δεν είχε τις απαιτούμενες δυνάμεις ώστε να απωθήσει τις συμμαχικές δυνάμεις, ενώ δεν έγινε δεκτή η αίτησή του να του αποσταλούν δύο μεραρχίες θωρακισμένων από τη βόρεια Ιταλία. Αυτό πιθανόν οφειλόταν στο γεγονός ότι η όλη επιχείρηση υποστηρίχθηκε, από πλευράς Συμμάχων, με την αποκαλούμενη "επιχείρηση Boardman", η οποία στην πραγματικότητα ήταν παραπλανητικό σχέδιο, το οποίο στόχευε να στρέψει την προσοχή των Γερμανών σε επικείμενη απόβαση στην Κρήτη και γενικότερα στη Βαλκανική χερσόνησο.
Αμυντικές δυνάμεις του Άξονα
Περί τα μέσα Αυγούστου, οι Γερμανοί είχαν κινητοποιήσει την Ομάδα Στρατιών Β (Heeresgruppe B), υπό τη διοίκηση του Έρβιν Ρόμελ, με δικαιοδοσία στο τμήμα της Ιταλίας ως την Πίζα. Η διοίκηση της ομάδας Νότου (OB Süd) παρέμενε υπό τον Κέσσελρινγκ και ήταν υπεύθυνη για τη νότια Ιταλία, ενώ η γερμανική ανώτατη διοίκηση σχημάτισε ένα νέο διοικητικό κέντρο για την νεοσυσταθείσα 10η Στρατιά (10. Armee) με διοικητή τον Χάινριχ φον Φίτινγκχοφ (Heinrich von Vietinghoff), η οποία τέθηκε σε υπηρεσία στις 22 Αυγούστου. Η Στρατιά αυτή διέθετε δύο Σώματα στρατού, κατανεμημένα σε συνολικά έξι μεραρχίες, οι οποίες έλαβαν θέσεις σε σημεία πιθανής απόβασης. Υπό το XIV Σώμα θωρακισμένων (XIV Panzerkorps) βρίσκονταν οι μεραρχίες θωρακισμένων "Χέρμαν Γκαίρινγκ", η 15η μεραρχία Πάντσερ γρεναδιέρων (15. Panzergrenadier-Division) και η 16η μεραρχία θωρακισμένων, Υπό το LXXVI Σώμα θωρακισμένων (LXXVI Panzerkorps) βρίσκονταν οι 26η θωρακισμένων, η 29 Πάντσερ γρεναδιέρων και η 1η Μεραρχία αλεξιπτωτιστών. Ο Φίτινγκχοφ τοποθέτησε τη 16η μεραρχία θωρακισμένων στους λόφους πάνω από το Σαλέρνο.
Επιχειρήσεις στη νότια Ιταλία
Στις 3 Σεπτεμβρίου 1943 το 13ο Σώμα της 8ης βρετανικής Στρατιάς, που το αποτελούσαν βρετανικοί και καναδικοί σχηματισμοί, ξεκίνησαν την "επιχειρηση Baytown" υπό τη διοίκηση του στρατηγού Μοντγκόμερυ. Οι αντίπαλες δυνάμεις αποτελούνταν από ελαφρές ιταλικές μονάδες, οι οποίες παραδόθηκαν σχεδόν αμέσως.
Ο Κέσσελριγκ και οι επιτελείς του δεν πίστευαν ότι οι αποβάσεις στην Καλαβρία αποτελούσαν το κύριο σημείο επίθεσης των Συμμάχων, θεωρώντας την περιοχή του Σαλέρνο ή ακόμα και την περιοχή βόρεια της Ρώμης ως πλέον πιθανά και λογικά σημεία. Είχε ήδη διατάξει τον στρατηγό Τράουγκοτ Χερ (Traugott Herr) να μετακινήσει την LXXVI Μεραρχία θωρακισμένων που διοικούσε από το πεδίο εμπλοκής με την 8η βρετανική, αφήνοντας εκεί μόνο το 15ο σύνταγμα της 9ης μεραρχίας Πάντσερ γρεναδιέρων. Η μονάδα αυτή είχε αναπτυχθεί σε θέση στην Μπανιάρα (Bagnara) στις 3 Σεπτεμβρίου, έχοντας διαταγές να κρατήσει τις θέσεις της ως τις 6 του ίδιου μήνα. Μετά όφειλε να αποσυρθεί, για να ενωθεί με τις υπόλοιπες μονάδες της 29ης Πάντσερ γρεναδιέρων, που θα συγκεντρωνόταν στο Καστροβιλλάρι (Castrovillari), περίπου 80 μίλια από την αρχική θέση.
Παραπομπές
Κατηγορία:Στρατιωτικές Επιχειρήσεις του Β' Παγκοσμίου Πολέμου Κατηγορία:Λήμματα Επιχείρησης Β' Παγκόσμιος Πόλεμος τάξης Προς επέκταση
Άζαμκιρχε (Μόναχο)
Η Άζαμκιρχε (γερμ. Asamkirche), γνωστή και ως Εκκλησία του Αγίου Ιωάννη Νέπομουκ (γερμ. St.-Johann-Nepomuk-Kirche), βρίσκεται στο Μόναχο και πήρε το όνομά της από τους αδελφούς Άζαμ, που την κατασκεύασαν και τη διακόσμησαν. Πρόκειται για ένα από τα εντυπωσιακότερα δείγματα της αρχιτεκτονικής του Μπαρόκ, σε ολόκληρη την Ευρώπη. Το εσωτερικό της εκκλησίας αποτελεί εξαίρετο δείγμα του ιλουζιονισμού που χαρακτήριζε το Μπαρόκ. Οι πληθωρικές αρχιτεκτονικές λεπτομέρειες, οι γύψινες διακοσμήσεις, οι τοιχογραφίες και τα παιχνίδια φωτός και σκιάς συνδυάζονται ώστε να δημιουργούν τη ψευδαίσθηση ενός ρυθμικού κυματισμού.
Η εκκλησία χτίστηκε την περίοδο 1733-1746. Χρηματοδοτήθηκε, σχεδιάστηκε και κατασκευάστηκε από τους αδελφούς Αζάμ, τους γνωστότερους αρχιτέκτονες και καλλιτέχνες της εποχής του Μπαρόκ. Το μεσαίο κλίτος, με τον υποβλητικό φωτισμό του, είναι γεμάτο από εντυπωσιακές αρχιτεκτονικές λεπτομέρειες, περίκομψα γυψοτεχνήματα και αριστουργηματικές νωπογραφίες.
Εξωτερικοί σύνδεσμοι
Κατηγορία:Μόναχο Κατηγορία:Χριστιανικοί ναοί στη Γερμανία Κατηγορία:Μπαρόκ
Κόλπος του Ακρωτηρίου
ο Κόλπος του Ακρωτήριου αποτελεί μέρος της Μεσογείου Θάλασσας, ανατολικά της Χερσονήσου Ακρωτηρίου στο νησί της Κύπρος. Η Δυτική Περιοχή Κυρίαρχων Βάσεων των Κυρίαρχων Βάσεων Ακρωτηρίου και Δεκέλειας, ένα Βρετανικό Υπερπόντιο Έδαφος, που διοικείται σαν Κυρίαρχη Βάση, συνορεύει με τον κόλπο. Η πόλη της Λεμεσού επίσης τοποθετείται στον κόλπο Ακρωτηρίου. Το νότιο άκρο του κόλπου σχηματίζεται από το ακρωτήριο Κάβο Γάτα.
Στον κόλπο εκβάλουν ο ποταμός Γαρίλλης και ο ποταμός της Γερμασόγειας που πηγάζουν από το Τρόοδος.
Παραπομπές
Κατηγορία:Κόλποι της Κύπρου Κατηγορία:Επαρχία Λεμεσού Κατηγορία:Γεωγραφία του Ακρωτηρίου και Δεκέλειας
Νικόλ Έγκερτ
Η Νικόλ Ελίζαμπεθ Έγκερτ (Nicole Elizabeth Eggert, 13 Ιανουαρίου 1972) είναι Αμερικανίδα ηθοποιός που έγινε γνωστή ερμηνεύοντας το ρόλο της Σάμερ Κουίν στην επιτυχημένη τηλεοπτική σειρά Baywatch.
Βιογραφία
Η Νικόλ γεννήθηκε στο Γκλέντεϊλ της Καλιφόρνια από πατέρα Γερμανό και μητέρα Αγγλίδα. Η πορεία της προς τη διασημότητα ξεκίνησε από πολύ μικρή ηλικία όταν η μητέρα της άρχισε δηλώνει συμμετοχές σε διαγωνισμούς ομορφιάς. Σε ηλικία 5 ετών στέφθηκε Μις Υφήλιος στην κατηγορία παιδιών, ενώ ένας ατζέντης που την είδε της προσέφερε δουλειά σε ένα διαφημιστικό για το σαμπουάν Johnson & Johnson.
Το 1981, σε ηλικία μόλις 8 ετών, έπαιξε στην ταινία Rich and Famous δίπλα στις Ζακλίν Μπισέ και Κάντις Μπέργκεν. Ακολούθησαν εμφανίσεις στην τηλεόραση και στον κινηματογράφο, με πιο επιτυχημένες τις συμμετοχές της στις σειρές Charles in Charge (1987-1990) και Baywatch (1992-1994). Το 1995 φωτογραφήθηκε για το εξώφυλλο του πρώτου άλμπουμ του Σούγκαρ Ρέι, Lemonade and Brownies.
Η Νικόλ διατηρούσε πολυετή σχέση με τον ηθοποιό Κόρεϊ Χάιμ (με τον οποίο συμπρωταγωνίστησαν σε μια σειρά ταινιών) αλλά τελικά παντρεύτηκε τον Τζάστιν Χέργουικ το 2000. Έχουν μια κόρη, τη Ντάιλιν, γεννημένη το 1998.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Ιωάννης Θέμελης
Ο Ιωάννης Θέμελης ήταν Έλληνας αγωνιστής του 1821.
Βιογραφία
Ο Ιωάννης Θέμελης ήταν γιος του σπουδαίου Φιλικού και αγωνιστή του 1821, Δημητρίου Θέμελη. Γεννήθηκε στο Γαλάτσι της Μολδαβίας που σήμερα ανήκει στη Ρουμανία.
Όταν ξέσπασε η Ελληνική Επανάσταση του 1821, συμμετείχε στον Αγώνα ως στρατιωτικός. Τον Ιούνιο του 1821 κατήλθε στην Πελοπόννησο μαζί με τον Δημήτριο Υψηλάντη, όταν αυτός ανέλαβε να αντιπροσωπεύσει τον αδελφό του, Αλέξανδρο Υψηλάντη, ως πληρεξούσιος του Γενικού Επιτρόπου της Αρχής. Διακρίθηκε στις επιχειρήσεις της πολιορκίας της Τριπολιτσάς και συμμετείχε στις επιχειρήσεις κατά του Δράμαλη. Αργότερα κατά τον εμφύλιο τάχθηκε με τις δυνάμεις των Κυβερνητικών και χρησιμοποιήθηκε από την Προσωρινή Διοίκηση, διατηρώντας όμως μια μετριοπαθή στάση, όπως και ο πατέρας του.
Στη συνέχεια συμμετείχε στην πολιορκία της Μεσολογγίου, και πολέμησε με την φρουρά καθ’ όλη τη διάρκεια της πολιορκίας. Τραυματίσθηκε κατά την ηρωική έξοδο, όμως τελικά διέφυγε αφού σώθηκε από κάποιον Σουλιώτη που επί ώρες τον μετέφερε στη ράχη του, μακρυά από τον χώρο της μάχης. Συνέχισε τον αγώνα πολεμώντας στις συγκρούσεις της Ανατολικής Στερεάς. Συμμετείχε στην εκστρατεία της Αττικής και διακρίθηκε στη μάχη της Αράχωβας (18-24 Νοεμβρίου 1826).
Μετά την απελευθέρωση της Ελλάδας και τη δημιουργία του Ελληνικού Κράτους, η Επιτροπή Εκδουλεύσεων του Αγώνα τον κατέταξε στην τάξη των αξιωματικών. Επί βασιλείας Όθωνα παρέμεινε στο στράτευμα και υπηρέτησε σε διάφορες διοικητικές θέσεις. Πέθανε το 1860.
Πηγές
Κατηγορία:Αγωνιστές του 1821 Κατηγορία:Έλληνες αξιωματικοί του πεζικού
Μεθυλαρσίνη
Η μεθυλαρσίνη (αγγλικά: methylarsine) είναι οργανική χημική ένωση, που περιέχει άνθρακα, υδρογόνο και αρσενικό, με μοριακό τύπο CH5As, αν και αποδίδεται συχνά και με τον ημισυντακτικό της τύπο CH3AsH2. Eίναι η απλούστερη οργανική αρσίνη και το «αρσενιούχο» ανάλογο της μεθαναμίνης και της μεθυλοφωσφίνης. Μπορεί να θεωρηθεί ότι προέρχεται από τη «μητρική» ένωση «αρσίνη» (PH3), με αντικατάσταση ενός ατόμου υδρογόνου της τελευταίας από μεθύλιο (CH3-). Ομοίως, βέβαια, μπορεί να θεωρηθεί ότι προέρχεται από το μεθάνιο, με αντικατάσταση ενός ατόμου υδρογόνου του τελευταίου από αρσύλιο (-AsH2).
Ονοματολογία
Η ονομασία μεθυλαρσίνη προκύπτει αν η ένωση θεωρηθεί υποκατεστημένη αρσίνη, δηλαδή ένα άτομο υδρογόνου έχει αντικατασταθεί από μεθύλιο (CH3).
Με οργανομαγνησιακή ένωση
Με επίδραση μεθυλομαγνησιοβρωμίδιου (CH3MgBr) σε χλωραρσίνη (AsH2Cl) παράγεται μεθυλαρσίνη :
Με μεθυλένιο
Με επίδραση μεθυλενίου ([:CH2]) σε αρσίνη (AsH3) παράγεται μεθυλαρσίνη
Αλκυλίωση
Η αντίδραση με αλκυλαλογονίδια γίνεται εύκολα, και η δευτεροταγής αλκυλομεθυλαρσίνη (RAsHCH3), που παράγεται, είναι σταθερότερη :
Αναγωγικές ικανότητες
Γενικά, οι ενώσεις του τρισθενούς αρσενικού, μπορούν να χρησιμοποιηθούν ως αναγωγικά μέσα, συνήθως για να αφαιρέσουν οξυγόνο ή θείο από διάφορες ενώσεις. Μερικά σχετικά παραδείγματα είναι τα ακόλουθα :
2. Αναγωγή νιτρωδοαλκανίων (RNO) σε αμίνες (RNH2)
4. Αναγωγή θειιράνιου σε αιθένιο: 40px|Θειιράνιο
Επίδραση μεθυλενίου
Με επίδραση μεθυλενίου ([:CH2]) σε μεθυλαρσίνη παράγονται αιθυλαρσίνη (CH3CH2AsH2) και διμεθυλαρσίνη (CH3AsHCH3) :
Παραπομπές
Κατηγορία:Οργανικές ενώσεις με αρσενικό Κατηγορία:C1
Θάλασσα Φλόρες
Η θάλασσα Φλόρες είναι θάλασσα καλύπτει 240.000 τετραγωνικά χιλιόμετρα νερού στην Ινδονησία. Η θάλασσα οριοθετείται στα βόρεια από το νησί Σουλαουέζι και στα νότια από τα νησιά των Σούνδων του Φλόρες και Σουμπάουα. μικρογραφία|341x341εσ|Τοποθεσία της θάλασσας Flores στη Νοτιοανατολική Ασία. <mapframe latitude="12.897489" longitude="105.996094" zoom="2" width="349" height="175" align="right" />
Γεωγραφία
Ο Ινδικός Ωκεανός και η Θάλασσα Σαβού βρίσκονται στα νότια, αλλά χωρίζονται από τη θάλασσα Φλόρες από διάφορα νησιά.
Τα νησιά που συνορεύουν με αυτή τη θάλασσα είναι οι Υπήνεμες Σούνδες και το Σουλαουέζι.αριστερά|μικρογραφία|Flores Θάλασσα|223x223εσ
Έκταση
Η θάλασσα έχει βάθος 5.140 μέτρων.
Ο Διεθνής Υδρογραφικός Οργανισμός ορίζει ότι η θάλασσα Φλόρες ανήκει στα όρια του Ανατολικού Ινδικού Αρχιπελάγος. Επίσης, ο οργανισμός ορίζει τα όριά της, ως εξής:
Εξωτερικοί σύνδεσμοι
Φλορες Κατηγορία:Γεωγραφία της Ινδονησίας
Απόστολος Ανδρέας (Λεμεσός)
Ο Απόστολος Ανδρέας είναι συνοικία του Δήμου Λεμεσού.
Τοποθεσία
Στα ανατολικά συνορεύει με τη συνοικία Αγίου Γεωργίου, στα νότια με τον Άγιο Ιωάννη, στα νοτιοδυτικά με την Ομόνοια και τον Άγιο Σπυρίδωνα, στα βορειοδυτικά με τη συνοικία Αποστόλου Βαρνάβα (Δήμος Κάτω Πολεμιδιών) και βόρεια με τη συνοικία Μακάριος Γ΄ (Δήμος Κάτω Πολεμιδιών).
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αποστόλου Ανδρέα παρουσιάζει μειωτικές τάσεις στην πορεία των χρόνων. Ο πίνακας που ακολουθεί παρουσιάζει τον πληθυσμό του Αποστόλου Ανδρέα όπως καταγράφηκε στις απογραφές πληθυσμού που έγιναν στην Κύπρο.